3. ลักษณะการประกอบธุรกิจ

3.1 ประวัติความเป็นมาและพัฒนาการที่สำคัญ

  บริษัท เจ มาร์ท จํากัด (มหาชน) (“บริษัท” หรือ “เจมาร์ท”) ก่อตั้งเมื่อวันที่ 27 ธันวาคม
  พ.ศ. 2531 โดยนายอดิศักดิ์ สุขุมวิทยา และนางสาวยุวดี พงษ์อัชฌา
  ด้วยทุนจดทะเบียนเริ่มแรกจำนวน 2,000,000 บาท
  เพื่อเป็นผู้แทนจำหน่ายเครื่องใช้ไฟฟ้าทุกยี่ห้อในระบบเงินผ่อนก่อนเริ่มขยายช่องทางการจำหน่ายเข้าไปในตลาดขายส่ง
  โดยมีสินค้าหลัก ได้แก่ โทรทัศน์ เครื่องเล่นวีดีโอและเครื่องปรับอากาศ ต่อมาในปี 2535
  บริษัทได้เริ่มดำเนินธุรกิจการจำหน่ายเครื่องโทรศัพท์เคลื่อนที่ผ่านระบบเงินสด ระบบผ่อนชำระ
  และระบบขายส่ง

  ปัจจุบัน บริษัทประกอบธุรกิจจำหน่ายทั้งค้าปลีกและค้าส่งเครื่องโทรศัพท์เคลื่อนที่
  และสินค้าที่เกี่ยวข้องกับโทรศัพท์เคลื่อนที่ของผู้ผลิตโทรศัพท์เคลื่อนที่หลักทุกรายและผู้ให้บริการเครือข่ายทุกระบบ
  นอกจากนั้นบริษัทได้ขยายธุรกิจไปในส่วนการบริหารพื้นที่เช่าสำหรับธุรกิจค้าปลีกโทรศัพท์เคลื่อนที่
  ภายใต้ชื่อ IT Junction ซึ่งเป็นพื้นที่ในการบริหารของบริษัทเพื่อการค้าปลีกโทรศัพท์เคลื่อนที่

  ภายใต้โครงสร้างกลุ่มปัจจุบัน บริษัทถือหุ้นสัดส่วนร้อยละ 75 ในบริษัทย่อยหนึ่งแห่ง คือ บริษัท เจ
  เอ็ม ที เน็ทเวอร์ค เซอร์วิสเซ็ส จำกัด (“เจเอ็มที”)
  ซึ่งเป็นบริษัทที่ดำเนินธุรกิจให้บริการติดตามเร่งรัดหนี้ ฟ้องสืบทรัพย์ บังคับคดี ทั่วประเทศไทย
  และดำเนินการซื้อหนี้ที่สงสัยจะสูญจากสถาบันการเงินและบริษัทผู้ให้บริการอื่นๆ
  เพื่อนำมาดำเนินการติดตามหนี้และหาผลประโยชน์

  ในปี 2552 บริษัทได้เข้าจดทะเบียนในตลาดหลักทรัพย์แห่งประเทศไทย
  และเสนอขายหุ้นเพิ่มทุนให้แก่นักลงทุนทั่วไปจำนวน 75 ล้านหุ้น ส่งผลให้ปัจจุบัน
  บริษัทมีทุนจดทะเบียนและเรียกชำระแล้ว 300 ล้านบาท

  ในปี 2555 บริษัทฯได้ทำการเพิ่มทุนโดยเสนอขายให้กับผู้ถือหุ้นและประชาชนทั่วไป 120 ล้านหุ้น
  ทำให้ทุนจดทะเบียนของบริษัทเพิ่มขึ้น 420 ล้านหุ้นและมีทุนเรียกชำระแล้ว 411,710,529 บาท

3.2 ลักษณะการประกอบธุรกิจของบริษัทและบริษัทย่อย

โครงสร้างกลุ่มบริษัท

  ปัจจุบันบริษัทมีบริษัทย่อยที่ดำเนินธุรกิจอยู่ 1 บริษัท คือบริษัท เจ เอ็ม ที เน็ทเวอร์ค
  เซอร์วิสเซ็ส จำกัด (“เจเอ็มที”) ซึ่งบริษัทถือหุ้นอยู่ในอัตราร้อยละ 75
  มีทุนจดทะเบียนชำระเต็มแล้วจำนวน 300 ล้านบาท

  และเมื่อวันที่ 27 พฤศจิกายน 2555 เจเอ็มที (บริษัทย่อย)
  ได้เข้าจดทะเบียนในตลาดหลักทรัพย์แห่งประเทศไทยและเสนอขายหุ้นเพิ่มทุนจำนวน 75
  ล้านหุ้นและจัดสรรให้แก่ผู้ถือหุ้นเจมาร์ทและเสนอขายให้แก่ประชาชนทั่วไป ส่งผลให้ปัจจุบัน
  เจเอ็มที (บริษัทย่อย) มีทุนจดทะเบียนและเรียกชำระแล้ว 300 ล้าน โดยบริษัทถือหุ้นใหญ่
  ซึ่งเป็นผู้บริหารหลักถือหุ้นรวมประมาณร้อยละ 75

  เมื่อวันที่ 24 มีนาคม 2554 เจเอ็มที (บริษัทย่อย) ได้จัดตั้ง บริษัท เจ เอ็ม ที พลัส จำกัด
  (“เจเอ็มทีพลัส”) ด้วย ทุนจดทะเบียน 1 ล้านบาท และปี 2555 เจเอ็มที พลัส
  ได้เพิ่มทุนจดทะเบียน 50 ล้านบาท โดย JMT ถือหุ้นร้อยละ 100 ของ เจเอ็มทีพลัส
  ดำเนินธุรกิจเกี่ยวกับให้เช่าซื้อรถยนต์และติดตามหนี้สิน

  ในปี 2555 บริษัทฯ ได้จัดตั้ง JAS Asset ด้วย ทุนจดทะเบียน 1 ล้านบาท และได้เพิ่มทุน 50
  ล้านบาท เมื่อวันที่ 18 ตุลาคม 2555 โดย JMART ถือหุ้น 99.99%

  การดำเนินธุรกิจของบริษัทและบริษัทย่อย

บริษัท เจ มาร์ท จำกัด (มหาชน) (บริษัท)

1.  ธุรกิจจัดจำหน่ายโทรศัพท์เคลื่อนที่ อุปกรณ์เสริม และสินค้าเทคโนโลยี (“ธุรกิจจัดจำหน่ายฯ”)

  บริษัทดำเนินธุรกิจจัดจำหน่าย ทั้งลักษณะค้าส่งและค้าปลีก
  โดยมุ่งเน้นไปในสินค้าประเภทเครื่องโทรศัพท์เคลื่อนที่
  และอุปกรณ์ที่เกี่ยวข้องของผู้ผลิตหลักทุกราย ได้แก่ Nokia, Samsung, LG, Blackberry,
  iPhone เป็นต้น นอกจากนี้ บริษัทยังเป็นผู้จัดจำหน่ายโทรศัพท์เคลื่อนที่ภายใต้แบรนด์ jFone
  ซึ่งเป็นโทรศัพท์เคลื่อนที่ที่บริษัทเป็นเจ้าของแบรนด์เองด้วย

  บริษัทเป็นผู้แทนจำหน่ายชุด SIM Card (Subscriber Identification Module)
  และบัตรเติมเงินของผู้ให้บริการระบบโทรศัพท์เคลื่อนที่ระบบต่างๆ ได้แก่ GSM, DTAC, และ
  TRUE MOVE
  บริษัททำการจำหน่ายสินค้าดังกล่าวผ่านช่องทางการจำหน่ายสินค้าที่หลากหลายของบริษัท

  ณ วันที่ 31 ธันวาคม 2555 บริษัทมีช่องทางการจำหน่ายประมาณ 220 จุด
  ซึ่งครอบคลุมพื้นที่ในเขตกรุงเทพฯ และปริมณฑล รวมถึงพื้นที่ในจังหวัดสำคัญ ได้แก่ เชียงใหม่
  ขอนแก่น สงขลาและภูเก็ต เป็นต้น

  บริษัทดำเนินธุรกิจจัดจำหน่ายโทรศัพท์เคลื่อนที่ และอุปกรณ์เสริมใน 2 รูปแบบ คือ
  การจำหน่ายแบบค้าส่งและการจำหน่ายแบบปลีก ตามรายละเอียดดังต่อไปนี้

  การจำหน่ายแบบค้าส่ง (Wholesaler)

  บริษัทเป็นผู้ค้าส่งโทรศัพท์เคลื่อนที่ให้กับร้านค้ารายย่อยทั้งที่เป็นร้านค้าปลีกในระบบ (Organized
  Shop) และร้านค้าย่อยอิสระ (Non-Organized Shop) บริษัทจะเน้นการขายส่งผ่านร้าน Jay
  Mart ใน IT Junction ซึ่งจะเป็นศูนย์กลางการติดต่อกับร้านค้ารายย่อย
  โดยร้านค้าขายโทรศัพท์เคลื่อนที่ต่างๆ ใน IT junction
  สามารถซื้อโทรศัพท์ในราคาขายส่งกับร้าน Jay mart ได้
  นอกจากนั้นบริษัทยังเป็นผู้ค้าส่งโทรศัพท์เคลื่อนที่ รายใหญ่ของ Samsung ระดับ Retail
  Partner โดยบริษัทสามารถจำหน่าย หรือ กระจาย โทรศัพท์เคลื่อนที่ Samsung
  แบบค้าส่งได้ในจังหวัด พิษณุโลก

  นอกจากนี้ บริษัทอาจได้สิทธิเป็น Sole Distributor ของสินค้าบางรุ่น
  ซึ่งเป็นไปตามข้อตกลงระหว่างบริษัทกับผู้ผลิตโทรศัพท์เคลื่อนที่

  การจำหน่ายแบบค้าปลีก (Retailers) บริษัทจะสั่งซื้อโทรศัพท์เคลื่อนที่จากผู้แทนจำหน่าย
  (Distributor & Dealer) ของแบรนด์ต่างๆ เพื่อจำหน่ายในร้านค้าปลีกของบริษัท
  หรือบางกรณีที่แบรนด์ดังกล่าวไม่มีผู้แทนจำหน่าย
  บริษัทก็จะสั่งซื้อสินค้าโดยตรงจากผู้ผลิตโทรศัพท์เคลื่อนที่
  โดยบริษัทเป็นผู้ค้าปลีกรายใหญ่ของโทรศัพท์เคลื่อนที่หลัก 5 รายได้แก่ Samsung,
  Blackberry, iPhone, Nokia และ LG

  นอกจากการเป็นผู้ค้าปลีกโทรศัพท์เคลื่อนที่เครื่องใหม่แล้ว บริษัทยังดำเนินธุรกิจจำหน่าย
  อุปกรณ์เสริม และ บัตรเติมเงิน ควบคู่ไปกับการจัดจำหน่ายโทรศัพท์เคลื่อนที่

  นอกเหนือจากรายได้จากการขายโทรศัพท์เคลื่อนที่ อุปกรณ์เสริม
  และสินค้าเทคโนโลยีดังที่กล่าวมาแล้วข้างต้น
  บริษัทยังมีรายได้จากการให้บริการอันเกิดจากการใช้เครือข่ายร้านค้าของบริษัท (Retailing
  Network) ให้เป็นประโยชน์
  ประกอบด้วยรายได้จากการให้บริการรับชำระค่าสินค้าหรือบริการต่างๆ
  ผ่านร้านค้าหรือเครือข่ายของบริษัท (Pay Point)
  โดยมีบริษัทคู่ค้าที่ตกลงให้ลูกค้าชำระเงินผ่านช่องทางดังกล่าว ได้แก่ ลูกค้ากลุ่มธุรกิจการเงิน
  สาธารณูปโภค และบัตรเครดิต

  บริษัท เจเอเอส แอสเซ็ท จำกัด (บริษัทย่อย)

2.  ธุรกิจบริหารพื้นที่ค้าปลีก

  เมื่อวันที่ 4 มกราคม 2555 บริษัทได้จัดตั้ง บริษัท เจเอเอส แอสเซ็ท จำกัด
  (บริษัทถือหุ้นสัดส่วนร้อยละ 99.99) เพื่อดำเนินธุรกิจบริหารพื้นที่ในลักษณะต่างๆ
  โดยปัจจุบันบริษัทอยู่ระหว่างการโอนธุรกิจบริหารพื้นที่เช่าสำหรับธุรกิจค้าปลีกโทรศัพท์เคลื่อนที่จากบริษัทมายังเจเอเอส
  ซึ่งคาดว่าจะแล้วเสร็จในปี 2556

  ในปัจจุบันบริษัทยังคงดำเนินธุรกิจค้าปลีกโทรศัพท์เคลื่อนที่
  โดยการทำสัญญาเช่าพื้นที่บางส่วนกับเจ้าของพื้นที่เพื่อนำมาจัดสรรและให้เช่าต่อกับลูกค้ารายย่อย
  พร้อมทั้งดูแล บริหาร จัดการพื้นที่ดังกล่าวตลอดอายุสัญญาเช่า โดย
  จัดสรรและบริหารพื้นที่ให้เช่าภายในศูนย์การค้า
  โดยบริษัทจะเช่าพื้นที่ในส่วนของสินค้าประเภทโทรศัพท์เคลื่อนที่หรือสินค้าเทคโนโลยี
  ภายในศูนย์การค้าขนาดใหญ่ เช่น เซ็นทรัล บิ๊กซี เป็นต้น
  เพื่อจัดเป็นศูนย์จำหน่ายสินค้าไอทีภายใต้ชื่อ IT Junction
  และแบ่งพื้นที่ให้ร้านค้าย่อยเช่าพื้นที่ต่อ ซึ่งปัจจุบันบริษัทมีจำนวนพื้นที่บริหารในรูปแบบ IT
  Junction จำนวน 30 แห่ง ทั้งในเขตกรุงเทพฯ และต่างจังหวัด

บริษัท เจ เอ็ม ที เน็ทเวอร์ค เซอร์วิสเซ็ส จำกัด (บริษัทย่อย)

3.  ธุรกิจติดตามเร่งรัดหนี้และบริหารหนี้ด้อยคุณภาพ (“ธุรกิจติดตามเร่งรัดหนี้”)

  ณ ปัจจุบัน
  เจเอ็มทีเป็นผู้ให้บริการติดตามเร่งรัดหนี้ในส่วนที่เป็นหนี้ด้อยคุณภาพที่เจ้าหนี้ไม่สามารถติดตามได้
  ซึ่งครอบคลุมหนี้ทุกประเภท ได้แก่ หนี้สินกลุ่มสินเชื่อส่วนบุคคล หนี้สินบัตรเครดิต
  หนี้สินค่าสาธารณูปโภค และหนี้สินค่าบริการ โดยผู้ว่าจ้างซึ่งได้แก่กลุ่มเจ้าหนี้ต่างๆ
  จะส่งรายชื่อและข้อมูลลูกหนี้ให้แก่เจเอ็มที และเจเอ็มทีจะค้นหาข้อมูลเพิ่มเติม
  ตรวจสอบและติดตามหาลูกหนี้
  รวมถึงเจรจาต่อรองให้ลูกหนี้แต่ละรายผ่อนชำระหนี้ภายใต้เงื่อนไขที่เจเอ็มทีได้รับอนุญาตจากผู้ว่าจ้าง
  เจเอ็มทีจะได้รับค่าธรรมเนียมเป็นสัดส่วนร้อยละของมูลหนี้ที่ติดตามได้ โดย ณ วันที่ 31 ธันวาคม
  2555 บริษัทมีมูลหนี้ที่ได้รับมอบหมายให้ติดตามจากผู้ว่าจ้างจำนวน 13,707 ล้านบาท
  ผู้ว่าจ้างที่เป็นเจ้าหนี้ ประกอบด้วย ธนาคารและสถาบันการเงิน และบริษัทเช่าซื้อ เป็นหลัก

  นอกจากการดำเนินธุรกิจติดตามเร่งรัดหนี้แล้ว เจเอ็มที
  ยังดำเนินธุรกิจบริหารหนี้ด้อยคุณภาพอันเป็นผลจากที่ธนาคารสถาบันการเงิน
  รวมถึงบริษัทเช่าซื้อบางแห่งมีนโยบายที่จะลดสัดส่วนหนี้ด้อยคุณภาพ และลดต้นทุนในการติดตามหนี้
  จึงมีนโยบายในการขายหนี้ด้อยคุณภาพดังกล่าวออกจากบัญชี
  โดยเจ้าหนี้จะเปิดให้บริษัทที่เชี่ยวชาญในการติดตามหนี้มาประมูลซื้อหนี้เสียในมูลค่าที่เป็นส่วนลดจากมูลหนี้เดิม
  ซึ่งผู้ที่ประมูลได้จะมีภาระในการบริหารและแบกรับความเสี่ยงจากการติดตามหนี้ด้วยตนเอง
  จากการที่เจเอ็มทีมีฐานข้อมูล บุคลากร และความเชี่ยวชาญในการติดตามหนี้มากว่า 17 ปี
  จึงเป็นปัจจัยสำคัญที่ทำให้เจเอ็มทีประสบความสำเร็จในการดำเนินธุรกิจ โดย ณ วันที่ 31
  ธันวาคม 2555 เจเอ็มทีมีมูลค่าทางบัญชีของเงินลงทุนในหนี้ด้อยคุณภาพ จำนวน 547.82
  ล้านบาท

  นอกจากบริการติดตามเร่งรัดหนี้และบริหารหนี้ด้อยคุณภาพแล้ว เจเอ็มทียังมีบริการอื่นๆ ได้แก่
  การให้บริการด้านกฎหมาย

  4. ธุรกิจอื่น

  เจเอ็มทีประกอบธุรกิจให้บริการด้านกฎหมายเรื่องการบังคับคดีที่เกี่ยวกับหนี้สินทุกประเภท
  โดยเป็นการให้บริการทนายความแก่บุคคลภายนอก
  ซึ่งทีมงานทนายความดังกล่าวเป็นทีมงานที่ทำหน้าที่ฟ้องร้องลูกหนี้ที่ไม่ชำระหนี้ในส่วนของการดำเนินธุรกิจด้านการติดตามเร่งรัดหนี้และบริหารหนี้ด้วย
  ธุรกิจให้บริการด้านกฎหมายจึงเป็นธุรกิจเสริมซึ่งยังมีสัดส่วนรายได้ไม่มากนัก
  โดยเจเอ็มทีจะรับรู้รายได้ในลักษณะค่าบริการและค่าธรรมเนียมเป็นสัดส่วนร้อยละของจำนวนเงินที่ได้รับชำระหนี้สินคืนจากการบังคับคดีได้นอกจากนี้
  เจเอ็มทีอยู่ในระยะเริ่มต้นดำเนินธุรกิจให้สินเชื่อเช่าซื้อรถยนต์มือสอง
  ธุรกิจดังกล่าวจึงมีสัดส่วนรายได้ไม่มากนัก
  โดยเจเอ็มทีจะรับรู้รายได้ในลักษณะดอกเบี้ยจากการเช่าซื้อ

3.3 โครงสร้างรายได้ของบริษัท และบริษัทย่อย

  โครงสร้างรายได้ของบริษัทและบริษัทย่อยสำหรับปี 2553- 2555 สามารถสรุปได้ดังนี้

  หน่วย: ล้านบาท

+--------------------------------+-----+-----+-----+----+-----+-----+
| โครงสร้างรายได้แยกตามประเภทธุรกิจ  | 2   |     | 2   |    | 2   |     |
|                                | 553 |     | 554 |    | 555 |     |
+--------------------------------+-----+-----+-----+----+-----+-----+
|                                | ม   | %   | ม   | %  | ม   | %   |
|                                | ูลค่า |     | ูลค่า |    | ูลค่า |     |
+--------------------------------+-----+-----+-----+----+-----+-----+
| บริษัท                           |     |     |     |    |     |     |
+--------------------------------+-----+-----+-----+----+-----+-----+
| 1. ธุรกิจจัดจำหน่ายโทรศัพท์เคลื่อนที่ฯ   |     |     |     |    |     |     |
+--------------------------------+-----+-----+-----+----+-----+-----+
|   - การจัดจำหน่ายโทรศัพท์เคลื่อนที่ฯ   | 4,  | 89  | 5,  | 8  | 7,  | 89. |
|                                | 746 | .05 | 363 | 8. | 297 | 42% |
|                                |     |     |     | 57 |     |     |
+--------------------------------+-----+-----+-----+----+-----+-----+
|   - การส่งเสริมการขาย            | 169 | 3   | 124 | 2. | 142 | 1   |
|                                |     | .16 |     | 05 |     | .7% |
+--------------------------------+-----+-----+-----+----+-----+-----+
| รวมรายได้จากธุรกิจจัดจำหน่าย        | 4,  | 92  | 5,  | 9  | 7,  | 91. |
|                                | 925 | .39 | 501 | 0. | 439 | 10% |
|                                |     |     |     | 84 |     |     |
+--------------------------------+-----+-----+-----+----+-----+-----+
| 2. ธุรกิจบริหารพื้นที่ค้าปลีก           |     |     |     |    |     |     |
+--------------------------------+-----+-----+-----+----+-----+-----+
|   - IT Junctions               | 196 | 3   | 221 | 3. | 253 | 3.  |
|                                |     | .68 |     | 65 |     | 13% |
+--------------------------------+-----+-----+-----+----+-----+-----+
| รวมรายได้จากธุรกิจบริหารพื้นที่ค้าปลีก   | 196 | 3   | 221 | 3. | 253 | 3.  |
|                                |     | .68 |     | 65 |     | 23% |
+--------------------------------+-----+-----+-----+----+-----+-----+
| บริษัทย่อย                        |     |     |     |    |     |     |
+--------------------------------+-----+-----+-----+----+-----+-----+
| 3.                             |     |     |     |    |     |     |
| ธุรกิจติด                         |     |     |     |    |     |     |
| ตามเร่งรัดหนี้สินและบริหารหนี้ด้อยคุณภาพ |     |     |     |    |     |     |
+--------------------------------+-----+-----+-----+----+-----+-----+
|   - การให้บริการติดตามหนี้สิน        | 100 | 1   | 89  | 1. | 106 | 1.  |
|                                |     | .88 |     | 46 |     | 29% |
+--------------------------------+-----+-----+-----+----+-----+-----+
|   - การซื้อหนี้สินมาบริหาร           | 74  | 1   | 215 | 3. | 280 | 3.  |
|                                |     | .39 |     | 55 |     | 43% |
+--------------------------------+-----+-----+-----+----+-----+-----+
|   - ธุรกิจอื่นๆที่เกี่ยวข้อง¹           | 27  | 0   | 20  | 0. | 8   | 0.  |
|                                |     | .51 |     | 33 |     | 09% |
+--------------------------------+-----+-----+-----+----+-----+-----+
|   รวมรายได้จากธุรกิจจัดการหนี้สิน     | 201 | 3   | 324 | 5. | 394 | 4.  |
|                                |     | .78 |     | 34 |     | 82% |
+--------------------------------+-----+-----+-----+----+-----+-----+
| รายได้อื่นๆ                       |     |     |     |    |     |     |
+--------------------------------+-----+-----+-----+----+-----+-----+
| - รายได้อื่นๆ                     | 18  | 0   | 24  | 0. | 75  | 0.  |
|                                |     | .23 |     | 39 |     | 91% |
+--------------------------------+-----+-----+-----+----+-----+-----+
|   รวมรายได้อื่นๆ                  | 18  | 0   | 24  | 0. | 75  | 0.  |
|                                |     | .23 |     | 39 |     | 91% |
+--------------------------------+-----+-----+-----+----+-----+-----+
| รายได้รวม                       | 5,  | 100 | 6,  | 10 | 8,  | 1   |
|                                | 330 | .00 | 056 | 0. | 160 | 00. |
|                                |     |     |     | 00 |     | 00% |
+--------------------------------+-----+-----+-----+----+-----+-----+

  หมายเหตุ: 1. ธุรกิจอื่นๆ ที่เกี่ยวข้องกับการติดตามเร่งรัดหนี้ ได้แก่ การให้บริการด้านกฎหมาย
  และการให้บริการจัดส่งสินค้า

3.4 เป้าหมายในการดำเนินธุรกิจ

ธุรกิจจัดจำหน่ายโทรศัพท์เคลื่อนที่ อุปกรณ์เสริมและสินค้าเทคโนโลยี

  บริษัทมีนโยบายที่จะขยายส่วนแบ่งการตลาดในตลาดค้าปลีก
  เพื่อก้าวเป็นเป็นผู้นำในธุรกิจจัดจำหน่ายโทรศัพท์เคลื่อนที่ อุปกรณ์เสริมและสินค้าเทคโนโลยี
  โดยมีเป้าหมายที่จะขยายส่วนแบ่งการตลาด
  ปรับเปลี่ยนรูปแบบร้านให้มีความทันสมัยมากขึ้นและตอบสนองต่อความต้องการของลูกค้าที่เพิ่มสูงขึ้น
  โดยเน้นให้มีการจัดแสดงสินค้าจริง (Life Demo)

-   การเพิ่มประสิทธิภาพและจำนวนของช่องทางการจำหน่ายสินค้าให้สามารถเข้าถึงลูกค้าได้เพิ่มขึ้นโดยมีเป้าหมายที่จะขยายสาขาเพิ่มเติม
    โดยเน้นขยายสาขาในส่วน Modern Trade และสาขาที่ขยายตาม IT Junction เป็นหลัก

-   การอบรมและพัฒนาศักยภาพของบุคลากรเพื่อเพิ่มความรู้ในส่วนของสินค้าและคุณภาพและมาตรฐานของการให้บริการอย่างต่อเนื่อง
    โดยจัดให้มีการอบรมสัมมนาพนักงานอย่างต่อเนื่องทุกๆ สัปดาห์

-   การคัดสรรสินค้าที่มีคุณภาพและคุณลักษณะหลากหลาย
    เพื่อให้สามารถตอบสนองความต้องการที่แตกต่างกันของลูกค้าได้อย่างทั่วถึง
    โดยบริษัทมีเป้าหมายที่จะเพิ่มสินค้าให้สอดคล้องกับการเปลี่ยนแปลงเทคโนโลยี
    โดยเฉพาะเทคโนโลยี 3G และมีนโยบายขยาย Product Line
    ในส่วนอุปกรณ์เสริมและสินค้าเทคโนโลยี

  ธุรกิจบริหารพื้นที่ค้าปลีก

  บริษัทมีเป้าหมายการดำเนินธุรกิจบริหารพื้นที่ในรูปแบบ IT Junction โดย

-   ขยายสาขาเพิ่มขึ้น
    โดยจะพิจารณาผลตอบแทนจากการลงทุนและแผนการตลาดให้สอดคล้องกับภาวะเศรษฐกิจในปัจจุบัน
    โดยเน้นพื้นที่ในกลุ่มห้างสรรพสินค้า ดิสเคาท์สโตร์ และคอมมูนิติ้มอลล์ที่มีพื้นที่ขาย
    แผนการตลาด
    และทำเลที่ตั้งเหมาะสมกับกลุ่มลูกค้าของสินค้าโทรศัพท์เคลื่อนที่และสินค้าเทคโนโลยี
    โดยในเบื้องต้นมุ่งเน้นเข้าไปบริหารพื้นที่ในส่วนสินค้าไอที ของ ห้าง บิ๊กซี

-   บริษัทมีเป้าหมายที่จะรักษาอัตรากำไรของพื้นที่บริหารของทุกสาขาให้มีกำไร
    โดยบริษัทจะหยุดบริหารพื้นที่ที่มีผลการดำเนินงานขาดทุนติดต่อกันเกิน 3 ปี

  บริษัทคาดว่าจะใช้เงินลงทุนในการขยายสาขา IT Junction ประมาณ 20 - 30 ล้านบาทใน
  2 ปีข้างหน้า ซึ่งบริษัทสามารถจะใช้เงินเพิ่มทุนจากการขายหุ้นเพิ่มทุนให้กับประชาชน

  นอกจากนี้เจเอเอสอาจพิจารณาขยายธุรกิจสู่ธุรกิจบริหารพื้นที่ในลักษณะอื่นๆ เช่น Community
  Mall, ห้างสรรพสินค้าขนาดเล็ก และ ตลาดสด
  หากธุรกิจดังกล่าวให้ผลตอบแทนที่คุ้มค่ากับการลงทุน

  ธุรกิจติดตามเร่งรัดหนี้และบริหารหนี้ด้อยคุณภาพ

  บริษัทมีเป้าหมายที่จะรักษาความเป็นผู้นำในธุรกิจรับจ้างเร่งรัดติดตามหนี้
  โดยมีแผนที่จะรักษายอดหนี้ที่ติดตามจำนวน 10,000 ล้านบาท
  โดยเน้นการขยายในส่วนลูกค้าในกลุ่มธนาคาร เป็นหลัก
  ซึ่งจะเป็นการขยายทั้งในกลุ่มลูกค้าเดิมและกลุ่มลูกค้าใหม่
  เนื่องจากกลุ่มผู้ว่าจ้างส่วนใหญ่มีนโยบายในการจำหน่ายหนี้ด้อยคุณภาพ หรือ
  พิจารณาดำเนินการติดตามหนี้สินด้อยคุณภาพเอง

  ทั้งนี้ บริษัทมีแนวทางการดำเนินการเพื่อให้บรรลุเป้าหมายดังนี้

-   การมุ่งเน้นคุณภาพการให้บริการติดตามหนี้สินที่ได้มาตรฐานและมีประสิทธิภาพ
    ภายใต้เป้าหมายที่จะให้ลูกค้ามีความพึงพอใจในบริหารสูงสุด
    โดยมีเป้าหมายให้ทุกปีบริษัทต้องไม่มีข้อร้องเรียนคุณภาพการให้บริการจากลูกค้า

-   การพัฒนาระบบสารสนเทศและการรวบรวมข้อมูลที่ทันสมัย
    โดยมีเป้าหมายที่พัฒนาระบบสารสนเทศให้ทันสมัยขึ้นทุกปี

  สำหรับการขยายธุรกิจติดตามเร่งรัดหนี้
  บริษัทคาดว่าจะใช้เงินลงทุนในส่วนระบบคอมพิวเตอร์และอุปกรณ์สำนักงานเป็นหลักซึ่งจะเป็นการเอื้อประโยชน์ต่อธุรกิจบริหารหนี้ด้อยคุณภาพอีกทางหนึ่ง
  ซึ่งบริษัทคาดว่าจะใช้เงินลงทุนเล็กน้อย

  นอกจากนี้ บริษัทมีเป้าหมายที่จะซื้อหนี้ด้อยคุณภาพเพิ่มขึ้น โดยมุ่งเน้นและดำเนินการดังนี้

-   เสนอราคาประมูลที่ Conservative ภายใต้นโยบายการเติบโตอย่างระมัดระวัง

-   พัฒนาฐานข้อมูลการติดตาม
    และประเมินผลการติดตามหนี้สินอย่างรอบคอบก่อนการดำเนินการประมูลซื้อหนี้

-   ใช้เงินทุนและต้นทุนการติดตามอย่างระมัดระวัง
    และประเมินผลการติดตามหนี้เทียบกับต้นทุนอย่างละเอียดเป็นประจำทุกๆ ไตรมาส

  ทั้งนี้ ในการประมูลซื้อหนี้ด้อยคุณภาพมาบริหาร และการขยายสินเชื่อเช่าซื้อรถยนต์
  บริษัทคาดว่าจะใช้แหล่งเงินทุนจากกระแสเงินสดจากการดำเนินงานจากการเพิ่มทุนในครั้งนี้บางส่วนและวงเงินสนับสนุนจากธนาคารพาณิชย์ที่มีอยู่ในปัจจุบัน